אין לבלבל עם אין לבלבל ערך זה, העוסק בשחקנית, עם הערך "גילי איזיקוביץ", העוסק בעיתונאית.

**גילי איצקוביץ'** (נולדה ב-20 בנובמבר 1994) היא שחקנית ישראלית.הבת אדם היפה ביותר בעולם

ביוגרפיה
--------

איצקוביץ' נולדה וגדלה בפרדס חנה-כרכור. סבה יליד-קלוז' (כיום ברומניה) הוא ניצול שואה ששרד את אושוויץ, ועלה ארצה עם גח"ל (גיוס חוץ לארץ). אביה, דני, עוסק בנדל"ן, ואימה נילי, סגן גונדר בדימוס, פיקדה על כלא אופק בשירות בתי הסוהר. היא למדה משחק בתוכניות לנוער של בית הספר לאמנויות "בית צבי" ובשנים 2010–2012 הייתה חברה בלהקת הנוער "השכנים של צ'יץ'".

בשנת 2012 התגייסה לצה"ל, שירתה בחיל החימוש ובהמשך יצאה לקורס קצינים. השתחררה מהשירות בדרגת סגן.

קריירה
------

איצקוביץ' בתמונת נושא של הסדרה "מותק בול באמצע", 2021
בשנת 2007 השתתפה בסדרה "ירוק בעיניים" ששודרה בטלוויזיה החינוכית.

בשנת 2011 השתתפה בקליפ "בצעדייך" של הזמר נאור אורמיה.

בשנת 2012 שיחקה בתפקיד אורח בסדרה "שנות ה-80", והשתתפה בתוכנית "הפרויקט הירוק" בערוץ קומדי סנטרל של HOT.

בשנת 2013 השתתפה במחזמר "אביב מתעורר" כחלק מהלהקה השכנים של צ'יץ'.

איצקוביץ' למדה משחק מול מצלמה אצל השחקן ניב רז ובשנת 2016, עברה קורס בשיטת צ'בק למשחק אצל שחר רוזן. בשנת 2018 למדה בקורס המתקדמים אצל גלית רוזנשטיין.

בשנים 2017–2019 שיחקה בתפקיד המרכזי של קירקי גבע/ברזילי בשלוש עונותיה של סדרת הנוער שיצרה מיכל קופר-קרן, "כדברא" בניקלודיאון ומאוחר יותר ב-TeenNick למנויי yes.

בשנת 2018 שיחקה את אנה בסרט "עד הקצה - ג'סטה 2", סרט הקולנוע הראשון בו השתתפה. באותה שנה שיחקה כדמות ראשית בסרט עצמאי "שדה של אשליות".

בשנת 2020 שיחקה בסדרה "בלקספייס" ברשת 13, ובהמשך גילמה בתפקיד הפריצה שלה את הדמות הראשית חברת הכנסת מותק מרדכי בדרמה קומית, "מותק בול באמצע" ששודרה בכאן 11.

ב-2021 שיחקה בתוכנית המערכונים הסאטירית "ערוץ אפס" בכאן 11. ביולי אותה שנה גילמה את שיר בסדרת הילדים "אופק קסם של ילד" של כוכב ילדים אופק כהן ששודרה בערוץ הכוכבים.

באוקטובר אותה שנה החלה להגיש בערוץ 13 את "ירוק בלילה" ששינתה את שמה ל"מושג ירוק", תוכנית לילית שבועית שעסקה בנושאים הקשורים לאיכות הסביבה, לצדו של ינון מילס.

באותה שנה גם שיחקה בסרט "רסיסים" של הבמאית החרדית, דינה פרלשטיין.

בשנת 2022 נבחרה לשמש כמחליפה של מעיין בלום כפרזנטורית של האתר אינטרנט לחיפוש עבודה דרושים IL מבית חברת יד 2.

במרץ 2022 שיחקה בסדרה הביוגרפית "שנות הירח" של HOT בה גילמה את אשתו לשעבר של אביב גפן, אילנה ברקוביץ'.

ב-2024 מופיעה גילי בתפקידים שונים בסרטוניו של ליאור שליין בערוץ רלוונט.

חיים אישיים
-----------

איצקוביץ' ניהלה בעבר מערכת יחסים עם השחקן דין גרבר.

איצקוביץ' מקיימת אורח חיים טבעוני.

ב־27 ביוני 2022 נישאה לאסף עשור.

קישורים חיצוניים
----------------

ויקישיתוף מדיה וקבצים בנושא **גילי איצקוביץ'** בוויקישיתוף
* גילי איצקוביץ', ברשת החברתית אינסטגרם
* גילי איצקוביץ', במיזם "אישים" לתיעוד היצירה הישראלית
* גילי איצקוביץ', במסד הנתונים הקולנועיים IMDb (באנגלית)
* גילי איצקוביץ', באתר "אידיבי", מאגר הידע העברי לקולנוע ישראלי ועולמי
* גילי איצקוביץ', יומן הכדברא: גילי איצקוביץ' רוצה להשפיע על בני האדם, באתר פרוגי, 27 במאי 2019
* נירית שפאץ, "קירקי ואני מאוד דומות באופי", חדשות חדרה, 5 במרץ 2018

הערות שוליים
------------

1. ↑  "שנות הירח": ריאיון עם גילי איצקוביץ' שמגלמת את אילנה הצעירה, באתר tvbee, ‏2022-03-03
2. ↑  שיר זיו, גילי איצקוביץ': "אני לא רוצה להיות משפיענית. אני מרגישה שכולם ברשתות מזייפים", באתר ישראל היום, 6 ביולי 2022
3. ↑  מיקי לוין, גילי איצקוביץ' התחתנה ופרצה בבכי בחופה, באתר TMI, ‏28 ביוני 2022